**Eestseisuse hübriidkoosolek 05.05.2025.**

Algus: 15.00

**Osavõtjad:** 7 eestseisuse liiget ja 2 juhatuse liiget.

Kohapeal: Terje Lilleoks (Prangli), Jüri Lember (Kõinastu), Rein Tafenau (Vilsandi), Toomas Luhaäär (Naissaar).

Liina Salujõe (juhatuse liige).

Veebivahendusel osales 3 eestseisuse liiget

Mark Soosaar (Manija), Raino Sepp (Saaremaa), Kaarel Lauk (Ruhnu)

Veebivahendusel osales ka juhatuse liige Jana Stahl.

Koosolekut juhatas: Jüri Lember

Protokollija: Terje Lilleoks

**Päevakord**

1. **Meenutus eelmise eestseisuse otsustest**
2. **ESK-sse kuuluvate saarte info**
3. **ESK eestseisuse ja toimkondade tegevustest, sh olukord VsaarS muutmise kavadega**
4. **Muud küsimused**

**1.**Jüri Lember meenutas eelmise eestseisuse koosoleku teemasid ja 03. märtsi kohtumist Riigikogu saarte toetusrühmaga.

**2.**

Rein Tafenau (Vilsandi): Meie inimeste metsad pandi Keskkonnaministeeriumi poolt suhteliselt ootamatult karmide piirangute alla. Nüüd ei tohi isegi tuulemurdu ära koristada. Meil oma mets maja kõrval mädaneb ja peaksime mandrilt küttepuid tooma. Muidu on hästi. Ei lubatud laiendada kruusakarjääri.

Terje Lilleoks (Prangli): Pranglis ei ole olnud viimastel aastatel võimalik olnud kokku saada üldkoguks vajalikku kvoorumit, mistõttu ei ole meil aastaid olnud ametlikku saarevanemat. Kuna üldkogu kvoorumit ei ole aastaid täis tulnud, on igasuguste koosolekute toimumine inimeste jaoks devalveerunud – mis sinna ikka minna, kui koosoleku otsused ei ole vallale siduvad.

Probleeme on joogivee nappuse ja puhtusega, saare üldplaneering kirjutati valmis 4 a eest ja siis vald liitis selle kogu valla üldplaneeringuga ning paranduste ja ettepanekute tegemine on tegemise rõõm.

Jana Stahl (Pakrid): Jahiseadus ei võimaldanud meil jahipiirkonda muuta, nii et oleme endiselt Paldiski all. Üldiselt kõik on hästi.

Jüri Lember (Kõinastu): Kõinastul on nädalavahetusel talgud, paigaldame ujuvsillad. Tuletõrjevarustus saarele – on teada, mida meil vaja läheb.

Mark Soosaar (Manija): Manijale on täiesti erinevate huvidega erinevad inimesed tulnud, kellel puudub huvi looduskeskkonna säilitamise vastu. Pärnu linna poolt tehtavas üldplaneeringus käsitletakse Manijat mõne lausega, ainult ehitustingimuste osas.

Toomas Luhaäär (Naissaar): Elektri puudumine. Kogu dokumentatsioon merekaabli rajamiseks oli valmis koos kooskõlastustega. Viimasel hetkel otsustas Rahandusministeerium merekaabli rajamiseks mõeldud raha ära ära võtta. Osalusdemokraatia. Väikesaarte rahastus peaks olema läbipaistev.

**Otsustati:** Korraldada kohtumine uue maaeluministriga ja võtta üles teema Väikesaarte komisjoni istungi kohta, mis oleks pidanud toimuma kuu aja eest.

**3.** Jüri Lember: Üldkogud toimuvad viiel saarel: Naissaarel, Pakritel, Vilsandil, Kihnul ja Manijal. Enamikul saartel ei peeta üldkogusid regulaarselt. Osmussaarel on 1 pere ja Aegnal 2 inimest, seal vb ei ole üldkogu sellisena vajalik.

Toomas Luhaäär: Üldkogu peab kooskõlastama arengukava, üldplaneeringu ja transpordiühendused mandriga. Mida täpsem meil informatsioon on üldkogude kohta, seda parem on meil endal argumenteerida.

Mark Soosaar: Mitmetel valdadel on põhimääruses sisse kirjutatud üldkogude korraldamine. Kuid pole sisse kirjutatud VsaarS § 5 punkt 1 -panna see sisse valdade põhimäärusesse.

Jüri Lember: Võtsime vastu otsuse, et riigihalduses kõige pädevamalt advokaadibüroolt, Ellex Raidla Advokaadibüroo OÜ, tellitakse juriidiline hinnang VsaarS §5 väikesaare üldkoguga vallavalitsuse poolse kooskõlastamise nõude rakendamise osas saare arengukava, üldplaneeringu ning transpordiühenduse küsimuses. Kui selle hinnangu saame, siis pöördume õiguskantsleri poole. Tema ülesanne on tagada KOVide tegutsemine vastavalt kehtivale seadusandlusele. Saare üldplaneering peab olema kooskõlastatud väikesaare üldkoguga.

Mark Soosaar: Tuletame volikogudele meelde, et te olete *de jure* tunnistanud üldkogu oma haldusõiguse osas ja et nad paneksid VsaarS § 5 punkt 1 ka oma põhimäärusesse sisse. Milline on üldkogu pädevus ja otsustamisõigus.

**Otsustati:**

Ootame kuni Raidla advokaadibüroo juriidiline hinnang on käes VsaarS rakendamise kohta. Sellega pöördume õiguskantsleri poole ja ta ise teeb vajadusel pöördumise vallavolikogudele.

**4**.Liina Salujõe: Septembris on jälle väikesaarte noorte pärimuspäevad

Jüri Lember: Saarte koostöökogu – Muhu-Saaremaa-Ruhnu – kas võtta nendega ühendust, et uurida koostöövõimalusi?

Jana Stahl: Mis saab Saarte Instituudi loomisest? Kuidas selle asjaga edasi minna, võtta ühendust rektoritega?

**Otsustati:**

Võtta ühendust kultuuri- ja hariduse töörühma liikmetega ja arutada kuidas oleks kõige otstarbekam minna edasi Saarte Instituudi loomisega.